Troñako kastroa

Troñako kastroa Galiziako Puenteareas udalerriko Pías parrokian dagoen kastroa da. Gutxi gorabehera 280 metroko altueran dago, Doce Nome de Xesús izeneko muino batean. Kastroaren barrutia eliptikoa edo obalatua da, mendebaldeko magalean terraza zabalak eta ekialdean zulatutako lubaki zabal bat ditu. K.a. VI. edo V. mendetik K.o. I. edo II. mendera arte bizi izan zen bertan. 

Kultura Intereseko Ondasuna (BIC) da, 2009. urtetik monumentu kategoria duena.

 Indusketa arkeologikoak 
XX. mendearen hasieran, elizarako bidea eraikitzearen eta mendi-tontorra egokitzearen ondorioz, kastroari buruzko lehen berriak iritsi ziren. 1927an hasi ziren lehen indusketa sistematikoak, Luis Pericot eta Florentino López Cuevillas arkeologoek 1930. urtera arte zuzenduak. Kanpaina horien artean, suge baten irudikapena duen petroglifo baten aurkikuntza nabarmentzen da.

Berrogeita hamar urte baino gehiago utzita egon ondoren, 1981ean ekin zien berriro Jose M. Hidalgo Cuñarro jaunak arkeologia-lanei, eta 1992ra arte iraun zuten. Indusketa horietan aurkitutako tresnak Vigoko Arkeologia museoan eta Puenteareasko udal museoan gordetzen dira.

 Erreferentziak 

 Kanpo estekak 

Kategoria:Galiziako kastroak